Folketing
2003-05-13

Jeg er sådan set fuldstændig ligeglad med, hvordan folk lyster at have deres samfund, om de vil udvikle deres samfund på den ene eller den anden måde. Det er jeg fuldstændig ligeglad med. Jeg vil bare ikke have, at de skal komme her og belære os om, hvordan vi skal udvikle vores samfund; folk, som kommer fra de her mindre udviklede lande med en kultur, der i al sin gru viser, hvad den står for, og hvad den netop ikke kan: skabe et samfund, der er værd at leve i. Det ønsker vi ikke skal indføres eller have indflydelse her. Den form for udvikling skal ikke vinde indpas i Danmark. Hvordan de gebærder sig nede i deres egne lande, er jeg fuldstændig ligeglad med. For min skyld må de tro på hvad som helst. De skal bare ikke komme og lære os, at det skal vi også gøre, og forsøge at præge vores samfund i en retning, som vi for mange hundrede år siden har fundet ud af bare ikke duer. Det vil vi ikke acceptere, og det er igen et af hovedformålene med vores forslag.